telo linja Sikisu li telo linja lon ma Mesopotamia. ona li kama tan ma nena pi ma Anatolia tawa ma Ilakija.
nimi ona li kama tan tenpo mute pini. nimi ona li kama tan toki Sumeria. nimi ona pi tenpo pini li Idigna li telo tawa.
telo linja Sikisu li suli li kama tan ma nena Taurus lon ma Tuki li tawa telo linja Euphrates lon ma Ilakija. ma tomo Baghdad li lon poka telo linja Sikisu. tenpo pini la ma tomo mute li poka telo linja Sikisu. ma tomo ni li ma tomo Nineveh li ma tomo Ctesiphon li ma tomo Seleucia li ma tomo Lagash. ma tomo pi jan Saddam Hussein li ma tomo Tikrit li lon poka telo linja Sikisu. tenpo pini la telo linja Sikisu li nasin pi jan mute. taso tenpo ni la jan li kepeken nasin ante.